1131



1131 (MCXXXI) a fost un an obișnuit al calendarului iulian.

Evenimente 
 7 ianuarie: Devenit rege al slavilor obodriți, Knud Lavard, nepot al regelui Niels al Danemarcei, este asasinat de către fiul regelui, Magnus; Knud va fi ulterior sacralizat; regatul Danemarcei intră într-o perioadă de criză dinastică, iar Erik al II-lea "cel Memorabil" se revoltă la rândul său împotriva regelui Niels.
 7 mai: Atentat al sectei asasinilor asupra atabegului de Damasc, Bourri, care este grav rănit.
 21 august: Moare regele Balduin al II-lea al Ierusalimului fără moștenitori masculini direcți, drept pentru care tronul revine lui Foulque de Anjou, proaspăt sosit în Țara Sfântă; noul rege se căsătorește cu Melisenda, fiica lui Balduin, însă se confruntă cu o situație tensionată în regat (nouă revoltă a cumnatei sale Alix, mișcări de contestare în întreaga Palestină etc). În acest context, suspectat că întreține o relație cu regina Melisenda a Ierusalimului, cavalerul Hugues du Puisset se refugiază la Ascalon, unde încheie o înțelegere cu egiptenii, cu trupele cărora reușește să se impună la Jaffa.
8 septembrie: Baronii anglo-normanzi depun jurământ în a o recunoaște pe Matilda, fiica regelui Henric I "Beauclerc", ca moștenitoare în Anglia și Normandia.
 18 octombrie: Deschiderea conciliului de la Reims; excomunicarea antipapei Anaclet al II-lea.
 25 octombrie: Deși regele Ludovic al VI-lea "cel Gros" al Franței este încă în viață, Ludovic "cel Tânăr" este consacrat ca rege la Reims de către papa Inocențiu al II-lea, în condițiile în care murise deja fratele său mai mare, Filip.

Nedatate 
februarie: Înfrânt de către împăratul bizantin Ioan al II-lea Comnen, regele Ștefan al II-lea al Ungariei abdică în favoarea vărului său, Bela al II-lea, și se retrage la mănăstire, unde moare după puțină vreme.
 septembrie: La moartea sultanului selgiucid Mahmud al II-lea, izbucnește un nou război de succesiune; promițând tuturor pretendenților sprijin, califul abbasid Al-Mustarchid bi-llah devine adevăratul arbitru al situației; în continuare, Zengi, atabegul de Mosul, întreprinde un marș asupra Bagdadului.
 Jefuit de normanzi, orașul maritim Amalfi începe să decadă.

Arte, științe, literatură și filozofie 
 Celebra icoană „Teotokos” este transportată de la Vladimir la Kiev.
Începe construirea pagodei Beisi din China.

Înscăunări 
 28 aprilie: Bela al II-lea, rege al Ungariei (1131-1141)
 19 iulie: Ramon Berenguer al IV-lea "cel Bătrân", conte de Barcelona (1131-1162).
 14 septembrie: Foulque al IV-lea de Anjou, rege al Ierusalimului (1131-1143).
 25 octombrie: Ludovic al VII-lea, rege al Franței (1131-1180).

Nașteri 
 14 ianuarie: Valdemar I, rege al Danemarcei (d. 1182)
Ladislau al II-lea, rege al Ungariei (d. 1163).
 Wilhelm I, rege normand al Siciliei (d. 1166).

Decese 
 7 ianuarie: Knud Lavard, conte de Schleswig și rege proclamat al slavilor obodriți, asasinat (n. 1096).
 1 martie: Ștefan al II-lea, rege al Ungariei (n. 1101).
 30 aprilie: Sfântul Adjutor, senior de Vernon, inițial cruciat, apoi călugăr benedictin.
 8 iulie: Pierre l'Ermite, preot francez și cruciat (n. cca. 1050)
 19 iulie: Ramon Berenguer al III-lea, conte de Barcelona (n. 1082).
 21 august: Balduin de Bourg (Balduin al II-lea), rege al Ierusalimului.
4 decembrie: Omar Khayyam, poet, astronom, matematician și filosof din Persia (n. 1048).

Nedatate 
 septembrie: Mahmud al II-lea, sultan selgiucid (n. 1105).
 Bohemund al II-lea de Antiohia, principe de Antiohia (n. 1108).
 Joscelin I, conte de Edessa.
 Pierre de Bruys, predicator francez (n. 1095)
Wilhelm I de Luxemburg (n. 1081)

Vezi și 
 Listă de conducători de stat din 1131

1131